रामलीला मैदान में शराबियों ने मचाया उत्पात  
अन्ना हजारे के अनशन के बीते 10 दिनों में पहली बार शरारती तत्वों ने रामलीला मैदान के बाहर गुरुवार रात हंगामा किया।
अन्ना हजारे के अनशन के बीते 10 दिनों में पहली बार शरारती तत्वों ने रामलीला मैदान के बाहर गुरुवार रात हंगामा किया। नशे में धुत्त इन लोगों ने पहले तो वीआईपी गेट से पुलिस घेरे को तोड़कर जबरन घुसने की कोशिश की।  सीआरपीएफ के जवानों ने जब उन्हें रोकने की कोशिश की तो हाथापाई शुरू हो गई। हंगामा मचा रहे इन लोगों ने निहत्थे जवानों की पिटाई शुरू कर दी, जिसमें सीआरपीएफ के एक जवान को चोट आई है। इन लोगों ने रामलीला मैदान के पास लगे पुलिस के बैरिकेट्स तोड़ दिए।  कुर्सियों को तितर-बितर कर दिया। पुलिस वालों ने बिना डंडे के किसी तरह इन्हें खदेड़ा। अन्ना और उनकी टीम लगातार अहिंसक आंदोलन पर जोर देती रही है। माना जा रहा है कि ये गैर सामाजिक तत्व अहिंसा के माहौल को बिगाड़ने का मकसद लेकर आए थे।